— Мне 21 год, не 30, не 40, таму складана даваць такія парады. Выкажу такое меркаванне. Кожная жанчына — гэта зорка і муза. Няма непрыгожых. Свае плюсы і трэба ператварыць у зорнасць. Канечне, вельмі цяжка паверыць у сябе, калі ты адна. Але калі нехта збоку дадасць пазітыўную кропельку ў акіян незадаволенасці, з жанчынай можа здарыцца цуд. Да таго ж усё ў нашых руках — маіх, вашых, тае жанчыны. Як бы гэта банальна ні гучала, рукі нельга апускаць. У мяне таксама бываюць дэпрэсіі, і прычына не толькі ў зіме ці восені. Мы не жалезныя. Жыццё — гэта эмацыйная крывая, якая здараецца ва ўсіх. Калі, скажам так, мяне накрывае, то стараюся больш нагрузіцца нейкімі прыемнымі і не вельмі справамі, каб не было часу думаць пра тое, што мне дрэнна. І нават калі не можаш, можна перабіць дэпрэсію справамі.